section_heading: Treći čin
paragraph_text: Horrible na kraju usmijerava oružje u Hammera, no oklijeva, dok u isto vrijeme Freeze Ray neočekivano zakazuje, nakon čega ga Hammer baca kroz prostoriju. Oružje mu ispada iz ruke. Hammer ga uzima, okreće prema Horribleu, te pobjedonosno završava svoju ranije prekinutu pjesmu. Međutim, nakon što povuče okidač, puška mu eksplodira u rukama, ozljeđuje ga i uzrokuje mu bol po prvi put u životu. On bježi, plačući. Dr. Horrible odjednom shvaća da je uspio pobijediti svog najvećeg neprijatelja, bez da je ozlijedio ikoga drugog... osim Penny, koja je pogođena šrapnelom eksplodirane puške. Ona umire na Horribleovim rukama, uvjeravajući ga, u deliriju, kako će ih Hammer spasiti.